Eesti jalgpallikoondise väravavahi Artur Kotenko karjäär jätkub Aserbaidžaani meistriliiga uustulnuka Bakuu Ravani ridades, kellega Kotenko sõlmis kahe aasta pikkuse lepingu.
Aserbaidžaani jalgpalliportaal azerifootball.com tuli esmalt välja infoga, justkui siirduks Kotenko teise meistriliiga klubisse Salyani FK Mughan, kuid rus.err.ee andmetel ei vastanud info tõele, kirjutab ERR Sport.
Ravan lõpetas eelmisel hooajal esiliiga teise kohaga ning kindlustas pääsu meistriliigasse.
29-aastane Kotenko, kes Eesti koondist on esindanud 25 korral, pallis mullu Küprosel AEP Paphos ridades. Varem on ta leiba teeninud ka Norras, kus esindas Sandnes Ulfi ja Stavangeri Vikingit.